Alfons Mucha
Alfonsas Mucha (ček. Alfons Maria Mucha, 1860 m. liepos 24 d. – 1939 m. liepos 14 d.) buvo Čekijos tapytojas bei dizaineris secesijos laikotarpiu. Plačiai išgarsėjo beveik per naktį, sukūręs teatro afišą Gismonda (1894–1895), kurią užsisakė Paryžiaus aktorė Sara Bernard. Aktorė vėliau su A. Mucha sudarė sandorį, pagal kurį jis sukūrė dar kelias afišas jai bei Renesanso teatrui. Jo svarbiausias gyvenimo kūrinys yra didelio formato drobių ciklas Slavų epopėja, kurį kūrė aštuoniolika metų. Taip pat prisidėjo prie Laisvųjų masonų ložės atkūrimo Čekoslovakijoje.